钦定古今图书集成/理学汇编/经籍典/第055卷 > 蔡沉洪范皇极内篇 > 《上》
## 钦定古今图书集成/理学汇编/经籍典/第055卷 > 蔡沉洪范皇极内篇 > 《上》

《河图》体圆而用方，圣人以之而画卦。《洛书》体方而用
圆，圣人以之而叙畴。卦者阴阳之象也，畴者五行之
数也。象非偶不立，数非奇不行，奇偶之分，象数之始
也。是故以数为象，则奇零而无用。〈太元是也〉以象为数，则
多偶而难通；〈经世书是也〉阴阳五行，固非二体；八卦九畴，
亦非二致；理一用殊，非深于造化者，孰能识之？

李氏曰：《河图》无四隅，其体圆，然虚其中，但用其外则方，故圣人以之而画卦。《洛书》有四隅，其体方，然总其实，兼用其中则圆，故圣人以之而叙畴。卦者，阴阳之象，谓干兑离震对坤艮坎巽，奇偶对待之象也。畴者五行之数，谓一六为水，三八为木，四九为金，二七为火，五为土，五气流行之数也。“象非偶不立”，谓自太极“生两仪，两仪生四象，四象生八卦”，而象始立，此偶之分，即象之始也。“数非奇不行”，谓自一而三，三而九，九而二十七，二十七而八十一，而数始行，此奇之分，即数之始也。由是言之，则象偶而数奇，数不可为象明矣。奈之何？扬子准《易》而作元，以数为象，则自一而三为方，三而九为州，九而二十七为部，二十七而八十一为家。盖“一元”生三方，三方生九州，九州生二十七部，二十七部生八十一家。为八十一首。每首四画，自上而下，一画为方，二画为州，三画为部，四画为家。其中“周礥闲少戾，上干𤕠羡，差童，增锐达交䎡傒从进释格夷，乐争务事。”〈已上为“《天元》二十七首。” 〉更断毅装众密，亲敛强睟盛居法应迎遇灶大廓文礼，逃唐常度永昆。〈已上为地元二十七首〉减唫守翕，聚积饰疑。视沈内去，晦瞢穷割

止坚成䦯失剧驯将难勤养。〈已上为《人元》二十七首。〉视《易》之倍数皆零也。邵子作《经世书》，以象为数，则干之干为一，干之兑为十二，干之离为三百六十之类，视范数皆偶，虽然，此特蔡子意也。愚观一期之数，三百六十五日四分日之一，元八十一首，每首九赞，凡七百二十九赞，每二赞合为一日，一赞为昼，一赞为夜，凡得三百六十四日半，益以奇零二赞，成三百六“十五日四分日之一，足以当期天地间动植之物，有数、有名、有声音。”邵子以天声一百一十二，地音一百五十二，为动植之用数。又以一百一十二唱一百五十二，得一万七千二十四。以一万七千二十四唱一万七千二十四，得二万八千九百八十，一万六千五百七十六，为动植之通数。天下之物尽于此矣。其○者，有其声而无其字者也□；者，有其音而无其字者也。此即动植之物，有形而无字者也。以是唱吕，得一千六十四音，以是和律，得一千八声，此即动植之物之有声音者也。要之皆本于至理，岂后学所可议耶？又按：本图有日“日声多良千刀妻宫心●●●七下，唱地之用音一百五十二，是谓平”声。辟音一千六十四者，谓以正声图中一声至十声为日声者，各横取一字，共十声，去其体数●●●，三声不用，而以“多良、千刀、妻、宫心”七字，各下唱地之用音一百五十二。如一声“多”字，唱多古、《多丁》《颠曙》多黑、多丁、《颠得》，唱至末多呈、多珍、占贞，共生一百五十二字。又以一声“良”字，唱地之用音一百五十二，“良古良零连鲁良黑良零连勒”，唱至“末良呈良零连凌”，共生一百五十二字，故分图云一之一。〈一音至十二音一声多字唱〉《一之二》。〈一音至十二音一声良字唱〉是也。《千刀妻》《宫心》五声放此，每一字唱一百五十二字，七字唱七个一百五十二字，共一千六十四也。水水音，古、黑、安、夫、卜、东、乃、走、思■■■九，上和天之用声一百一十二，是谓开音。清声。一千八者，谓以《正音图》中一音至十二音为水音者，各横取一字，共十二音，去其体数■■■，三音不用，而以古、黑、安、夫、卜、东、乃、走、思九字，各上和天之用声一百一十二。如一音古字，和天之用声一百五十二，古多，古经坚歌，古良，古经坚姜，和至末古妾，古经坚结，共生一百一十有二字。又以一音黑字，和黑多、黑新鲜梭，和至末黑妾、黑新鲜屑，共生一百一十二字。故分《图》云一之一。〈一音古字和一声至十声〉《一之二》。〈一音黑字和一声至十声〉是也。安夫卜“东乃走思”七音放此，每一字和一百一十二字，九字九个一百一十二，共一千八也。又按：分图一之一等云者，以日月星辰水火土石为纲，日声水音为一，月声火音为二，星声土音为三，辰声石音为四。又云一声至十声，一音至十二音者，非止十与十二字也。谓一声至十声中，凡一百一十二，一音至十二音中，凡一百五十二，俱唱和遍也。唱地者为律，和天者为吕，此唱彼和，而声音之道无穷。故张子云：“谷神非能报以律吕之变。”王弼云：“命吕者律。”邵子亦云：“韵法律天吕地。”皆谓是也。律随天而变，吕随地而化，辟随阳而出，翕随阴而入，唱随刚而上，和随柔而下，凡十二律，五声八音之节，皆张本于此。若胡僧、了义、“司马”等字及蒙古韵诸书，未有若此之详且尽者。世固有能翻切字音，而未知其韵法何所本也。愚故解《经世》一图于此，则凡十六图，皆可类推矣。

《河图》非无奇也，而用则存乎偶；《洛书》非无偶也，而用
则存乎奇。偶者阴阳之对待乎？奇者五行之迭运乎？
对待者不能孤，迭运者不能穷。天地之形，四时之成，
人物之生，万化之凝，其妙矣乎！

《河图》非无奇四句，即前《河图》体圆用方四句之义。盖《河图》一六北三八，东四九，西二七，南五十，中奇也；而其用则以四成数为乾坤离坎，而居四正；以四生数为巽兑艮震，分居四隅，非偶而何？《洛书》则一对九，三对七，二对八，四对六，偶也；而用则一六为水，三八为木，四九为金，二七为火，五为土。非奇而何？其为偶者？如一与二对，三与四对，六与七对，八与九对，乃阴阳对待之义也。其为奇者，如一六为水。水生木则三八居东；木生火则四九居南；火生土则五居中；土生金则二七居西，乃五行迭运之义也。夫有对则非孤阳不生，孤阴不成矣；迭运则有生有克，运转无穷矣。阴阳五行之妙如此。凡天地之所以成形，四时之所以成岁，人物之所以肇生，万化之所以其凝，孰有外于是理者乎？

象以偶为用者也，有应则吉；数以奇为用者也，有对
则凶。上下相应之位也，阴阳相求之理也，中五特立，
而当时者独盛也。是故天地定位，山泽通气，木盛而
金衰，水寒而火囚，理有相须，而物不两大也。数者，动
而之乎静者也；象者，静而之乎动者也。动者用之所
以行；静者体之所以立。清浊未判，用实先焉；天地已位，体斯立焉。用既为体，体复为用，体用相仍，此天地
万物所以生化而无穷者也。

象以偶为用，数以奇为用，承上文“《河图》之用存乎偶，《洛书》之用存乎奇” 之义而言。象用偶，故其占也必有应而后吉；数用奇，故其占也必有对而后凶。所以然者何哉？盖以卦象言之，上下不可以无应也，必干得坤而后相临，坤得干而后相承；阴阳不可以无求也，必阳得阴而后立，阴得阳而后见，此所谓有应则吉也。以《范数》言之，中五独立，四害不亲，故平而吉。当时独成，水木得时，故盛而寒，此所以有对则凶也。天地定位，以相应言，山泽通气，以相求言。木盛金衰，水寒火囚，以当时独盛言。理有相须者，乾坤相须而定位，山泽相须而通气也。五行无两大之势者，木盛而金必衰，水寒而火必囚也。又言数动而“之乎静，故本无对；象静而之乎动，故本有应。之乎动者，《象》之用所以行；之乎静者，数之体所以立。” 此象数之各为体用也。然一体一用，若不相关，至以其初而言，则又有相仍之理。方其象数未立也，其理已具于一元之中，未有所谓阳之清、阴之浊者，然其所以为用之理，固已默具矣，此用之所以为体也。及其象数既立，则太极动而生阳，静而生阴，其阳之清者为天，阴之浊者为地；而其所以为体者，乃于是乎立焉，此体之所以复为用也。体用相仍，循环无穷，变化生成之功，有不可既者矣。。